जयपुर-खाटू मार्ग पर आज से 12 के बजाय 20 रोडवेज बस चलेंगी
खाटूश्यामजीके वार्षिक लक्खी मेले में रोडवेज अतिरिक्त बस चला रहा है। आगार प्रबंधक कल्याण सहाय मीणा के अनुसार खाटू-सीकर मार्ग पर भी शनिवार से रोडवेज की बस सेवा शुरू की जाएगी। इसके लिए निगम ने बस किराया 45 रुपए प्रतियात्री तय किया है। जयपुर-खाटू मार्ग पर चलने वालों बसों की संख्या में शनिवार से 12 से बढ़ाकर 20 की जाएगी। मेले में शुक्रवार को दोपहर बाद श्रद्धालुओं की भीड़ उमड़ी रही। इधर रोडवेज प्रबंधन के द्वारा शुक्रवार को प्रथम चरण में सीकर आगार को सात नई गाड़ी दी गई है। रोडवेज के अधिकारियों के अनुसार इसी सप्ताह शेष गाड़ी भी दे दी जाएगी।
hin_Deva hin_Deva